
941 SE II
Muudatusettepanekute loetelu
notari tasu seaduse ja teiste seaduste muutmise seaduse 
eelnõule 

1. Muuta eelnõu § 2 punkti 3 ja asendada notariaadiseaduse § 16 lõike 3 viimases lauses sõna „Justiitsministeeriumile“ sõnadega „valdkonna eest vastutavale ministeeriumile“. 

Selgitus: Muudatusettepanekuga asendatakse notariaadiseaduse § 16 lõike 3 viimases lauses viide „Justiitsministeeriumile“ viitega „valdkonna eest vastutavale ministeeriumile“. Selline sõnastus on normitehniliselt paindlikum ning väldib vajadust seadust muuta juhul, kui tulevikus muutuvad ministeeriumide nimetused või valitsemisalade jaotus. 

2. Muuta eelnõu § 2 punkti 10 ja sõnastada notariaadiseadust täiendav § 576 järgmiselt: 
„§ 576 . Käesoleva seaduse § 8 lõikes 4 sätestatud vanusepiiri rakendamine 
Käesoleva seaduse 2027. aasta 1. jaanuaril jõustunud redaktsiooni § 8 lõikes 4 sätestatud vanusepiiri kohaldatakse notari suhtes, kelle kohta ei ole minister teinud ametiaja pikendamise otsust. Kui minister on enne 2027. aasta 1. jaanuari lubanud notaril tema taotlusel pärast pensioniea saabumist jääda ametisse, kehtib ministri asjakohane käskkiri selles märgitud tähtpäevani.“. 

Selgitus: Muudatuses nimetatud kuupäevad tuleb viia kooskõlla eelnõu jõustumisajaga. 

3. Muuta eelnõu § 5 teksti ja sõnastada see järgmiselt: 
„Käesolev seadus jõustub 2027. aasta 1. jaanuaril.“. 

Selgitus: Muudatusettepanekuga nähakse ette seaduse jõustumine 2027. aasta 1. jaanuaril. Selline jõustumisaeg arvestab eelnõu menetlemise eeldatavat aega ning tagab muudatustest mõjutatud isikutele piisava etteteatamisaja, et oma tegevusi ja otsuseid aegsasti kavandada. Kuivõrd notariteenuse kasutamine on mitmete tehingute puhul seadusest tulenevalt kohustuslik, on põhjendatud võimaldada piisav aeg muudatustega kohanemiseks.

